
ГОДИШЕН ОТЧЕТ

ЗА ДЕЙНОСТТА НА ИНСПЕКТОРАТА НА МИНИСТЕРСТВО НА ЕЛЕКТРОННОТО УПРАВЛЕНИЕ ЗА 2023 ГОДИНА
(резюме)

[bookmark: _GoBack]
Годишният отчет за дейността на инспектората на Министерство на електронното управление отразява резултатите от работата на звеното, като следва основните положения, залегнали в Стратегическия план за периода 2023 –2026 година и утвърдения Годишен план за дейността през 2023 година.
Съгласно Годишния план за дейността на инспектората през 2023 г., пред звеното са поставени следните оперативни цели:
· Законосъобразно и ефективно функциониране на административните звена на Министерството на електронното управление и на второстепенния разпоредител с бюджет към министъра на електронното управление (ВРБ) – Изпълнителна агенция „Инфраструктура на електронното управление“;
· Предотвратяване на нарушения на нормативните и вътрешноведомствените актове и предлагане на мерки за отстраняване на констатирани нарушения;
· Превенция на корупцията, на корупционни прояви и нередности.
· Повишаване на качеството при предоставяне на административни услуги в Министерството на електронното управление.
За постигане на поставените цели, през 2023 г. инспекторатът изпълни:
· 4  (четири) броя планови проверки;
· 13 (тринадесет) броя извънпланови проверки;
Проверките са възложени със заповед или с писмено разпореждане на министъра на електронното управление.
За резултатите от извършените проверки са изготвени доклади, в които се съдържат конкретни изводи, заключения и препоръки за предотвратяване на нарушения при функционирането и за подобряване работата на проверяваните административни звена. 
След одобрението им, копия от докладите/извадки от тях са изпратени на ръководителите на съответните структури/на съответните длъжностни лица за изпълнение на препоръките. 
Предприети са действия за контрол на изпълнението на дадените препоръки. 
От служителите в инспектората са изготвени и предложени за одобрение 19 (деветнадесет) доклада за извършване на проверки по Закона за противодействие на корупцията и за отнемане на незаконно придобитото имущество (ЗПКОНПИ) – до 06.10.2023 г./по Закона за противодействие на корупцията (ЗПК), след 06.10.2023 г. и по Наредбата за организацията и реда за извършване на проверка на декларациите и за установяване конфликт на интереси, като са проверени общо 312 броя декларации.
През 2023 г. инспекторатът продължи да изготвя експертни становища по конкретни казуси и възложени задачи. 
Предостави информация по реда на Закона за достъп до обществена информация.
Предложи промени в 12 вътрешноведомствени актове на проверяваните административни структури. 
Служителите в звеното изготвиха Антикорупционен план на Министерството на електронното управление и на Изпълнителна агенция „Инфраструктура на електронното управление“ за 2023 година. Същият е утвърден от министъра на електронното управление на 31.01.2023 г. 
В изпълнение на разпоредбата на чл. 6, ал. 5 от Насоките за съставянето на антикорупционни планове, от инспектората са изготвени:
-	Шестмесечен отчет за изпълнение на мерките от антикорупционния план за 2023 г., одобрен от министъра на електронното управление на 17.07.2023 г.
-	Стартирана е подготовката за изготвяне на Годишен отчет за изпълнение на мерките от утвърдения антикорупционен план за 2023 г.
Като мярка за публичност, утвърденият антикорупционен план и одобреният шестмесечен отчет за неговото изпълнение са публикувани на официалната интернет страница на министерството.
	Служителите от звеното успешно преминаха обучения за повишаване на административния капацитет, ефективността от дейността и професионалната си квалификация.

